Radon siirtyy huokoisissa materiaaleissa olevaan ilmatilaan, esim. kankaan huokosiin. Radonpitoisuus näissä ilmatiloissa on sama tai hieman pienempi kuin ympäröivän ilman radonpitoisuus. Toisin sanoen, kun kangas viedään tilaan, jossa on pieni radonpitoisuus, myös kankaan huokosissa olevan ilman radonpitoisuus muuttuu pieneksi. Radon ei siis kerry tai rikastu ilmataskuihin. Säteily ei myöskään tartu. Se on kuin näkyvä valo: kun valot sammuttaa, eivät seinät jää hohtamaan. Radonpitoisessa tilassa säilytettyjä kankaita voi siis huoletta käyttää.